**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_\_\_ J. Troška

Rēzeknē, 2022.gada 31.augustā

**ATKLĀTĀ KONKURSA NOLIKUMS**

**UZ BŪVVALDES JURISTA AMATU**

1. **Vispārīgie noteikumi**
2. Nolikums nosaka kārtību, kādā tiek organizēta pretendentu atlases procedūra (turpmāk – Konkurss) uz Rēzeknes novada pašvaldības Būvvaldes jurista amatu, Konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
3. Konkursa mērķis ir izvēlēties atbilstošāko pretendentu Būvvaldes jurista amatam.
4. Konkursa uzdevums ir izvērtēt pretendentu atbilstību Būvvaldes jurista amatam.
5. Konkursa norisē tiek ievēroti Rēzeknes novada pašvaldības 2014.gada 30.aprīļa noteikumi Nr.9 “Par personāla atlases kārtību Rēzeknes novada pašvaldībā”.
6. Pretendentu atbilstību Būvvaldes jurista amata prasībām nosaka atbilstoši šajā nolikumā noteiktajiem vērtēšanas kritērijiem.
7. Konkursu organizē vērtēšanas komisija (turpmāk - Vērtēšanas komisija) vismaz 5 (piecu) locekļu sastāvā, kas izveidota ar Rēzeknes novada pašvaldības izpilddirektora rīkojumu. Vērtēšanas komisijas sastāvs var tik mainīts gadījumā, ja tam ir objektīvi iemesli.
8. Vērtēšanas komisijas sēdes vada komisijas priekšsēdētājs. Vērtēšanas komisijas sēdes tiek protokolētas. Protokolus paraksta visi klātesošie Vērtēšanas komisijas locekļi.
9. Vērtēšanas komisija ir lemttiesīga, ja tajā piedalās ne mazāk kā 4 (četri) Vērtēšanas komisijas locekļi.
10. Vērtēšanas komisija darbu veic Rēzeknes novada pašvaldības telpās vai attālināti, sazinoties ar elektroniskā pasta starpniecību vai video konferences veidā. Vērtēšanas komisijas sēdes ir slēgtas. Intervijās kā novērotājiem ir tiesības piedalīties Rēzeknes novada domes deputātiem.
11. Vērtēšanas komisijas priekšsēdētājs sasauc Vērtēšanas komisijas sēdes, nosaka to norises vietu un laiku, kā arī vada komisijas sēdes. Ja Vērtēšanas komisijas priekšsēdētājs nepiedalās sēdē, viņa pienākumus veic ar Vērtēšanas komisijas lēmumu apstiprināts komisijas loceklis.
12. Vērtēšana notiek divās kārtās:

10.1. pretendentu iesniegto dokumentu un kvalifikācijas atbilstības pārbaude (pirmā kārta);

10.2. pārbaudes tests un intervijas ar pretendentiem (otrā kārta).

1. Konkursa otrās kārtas norises laiku un vietu nosaka Vērtēšanas komisijas priekšsēdētājs, kas var notikt attālināti ar videokonferences starpniecību. Konkursa otrās kārtas norises laiku un vietu Vērtēšanas komisijas loceklis – personāllietu speciālists telefoniski paziņo pretendentiem, kuri atbilst Konkursa pirmajā kārtā norādītajām prasībām, un uzaicina šos pretendentus uz Konkursa otro kārtu. Uzaicinājumu var nosūtīt uz pretendenta e-pastu.
2. Pretendentiem, kuri netiek uzaicināti uz Konkursa otro kārtu, Vērtēšanas komisijas loceklis – personāllietu speciālists telefoniski vai pa e-pastu paziņo par atteikumu turpmākai dalībai Konkursā.
3. Konkursa nolikums tiek publicēts Rēzeknes novada pašvaldības mājaslapā www.rezeknesnovads.lv un nosutīts Nodarbinātības valsts aģentūrai publicēšanai vakanču portālā.
4. **Būvvaldes jurista** **galvenie amata pienākumi un pretendentiem izvirzītās prasības**
5. Būvvaldes jurista galvenie amata pienākumi:
	1. Piedalīties Būvvaldes sēdēs un lēmumu pieņemšanā par iesniegtajiem būvniecības iesniegumiem, būvprojektiem minimālā sastāvā, būvprojektiem, apliecinājuma kartēm, paskaidrojuma rakstiem, atzinumiem par būves pārbaudi.
	2. Atbilstoši būvniecības specializācijai atrast, analizēt, iztulkot un piemērot tiesību normas, izstrādāt, analizēt un apliecināt juridiskus dokumentus, sniegt juridiskās konsultācijas, veikt juridiskas darbības administratīvajā procesā.
	3. Savas kompetences ietvaros sagatavot Būvvaldes administratīvo aktu un lēmumu projektus.
	4. Veikt Būvvaldes darbinieku sagatavoto administratīvo aktu projektu un iesniegto dokumentu tiesiskuma kontroli.
	5. Sniegt juridiska rakstura konsultācijas Būvvaldes darbiniekiem un apmeklētājiem.
	6. Kārtot lietvedību un noformēt dokumentus atbilstoši normatīvajiem aktiem par lietvedību un dokumentu izstrādāšanu un lietu nomenklatūrai.
	7. Nepieciešamības gadījumā sagatavot priekšlikumus par spēkā esošo rīkojumu, nolikumu, instrukciju, kā arī citu novada pašvaldības izdoto normatīvo aktu grozīšanu vai spēku zaudējušo atcelšanu, kas saistīti ar amata pienākumu veikšanu.
	8. Sagatavot atbildes uz personu iesniegtajām sūdzībām, priekšlikumiem un iesniegumiem saskaņā ar novada pašvaldības vadības vai nodaļas vadītāja norādījumiem.
	9. Savlaicīgi, precīzi un kvalitatīvi pildīt Rēzeknes novada domes lēmumus, noteikumus, novada pašvaldības vadības un nodaļas vadītāja rīkojumus, norādījumus un instrukcijas, šo pienākumu ietvaros.
	10. Protokolēt būvvaldes sēdes, pārbaudīt iesniegtajās būvniecības iecerēs īpašuma, valdījuma vai lietojuma tiesību apliecinošus dokumentus un sadarbībā ar būvvaldes speciālistiem pārbaudīt būvdarbu uzsākšanas atbilstību normatīvo aktu prasībām.
	11. Patvaļīgas būvniecības gadījumā sadarbībā ar būvinspektoru sagatavot attiecīgu atzinumu, pārbaudīt administratīvo aktu atbilstību spēkā esošajām tiesību normām.
	12. Veikt visu ieejošo un izejošo Būvvaldes dokumentu reģistrēšanu atbilstoši lietu nomenklatūrai.
	13. Nodrošināt arhīvā uzglabājamās dokumentācijas arhivēšanu.
	14. Papildināt savas zināšanas un prasmes atbilstoši ieņemamā amata vajadzībām.
6. Prasības pretendentiem:
	1. Augstākā (otrā līmeņa) izglītība juridisko zinātņu specialitātē.
	2. Amatam vēlama atbilstoša darba pieredze jurista amatā valsts vai pašvaldības institūcijā vismaz 2 (divi) gadi;
	3. Valsts valodas zināšanas augstākajā līmenī, kā arī vēlamas vienas svešvalodas zināšanas;
	4. Prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku.
	5. Jurista pienākumu veikšanai nepieciešamo normatīvo aktu pārzināšana un spēja tajos orientēties.
	6. Komunikabilitāte, augsta saskarsmes kultūra, spēja izdarīt objektīvus, pamatotus secinājumus un patstāvīgi pieņemt lēmumus.
7. Konkursā var piedalīties pilngadīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst Konkursa pretendentu atlases kritērijiem.
8. Pieteikumu ar norādi Rēzeknes novada pašvaldības "Būvvaldes jurists" noteiktajā termiņā iesniegt Rēzeknes novada pašvaldības administrācijā, Atbrīvošanas aleja 95A, Rēzekne, 17. kabinetā, vai sūtīt uz e-pastu: info@rezeknesnovads.lv, (ar norādi- Konkursam uz Rēzeknes novada pašvaldības Būvvaldes jurista amatu)
9. Pieteikums jāiesniedz vai jānodrošina tā iesūtīšana līdz **2022.gada 14.septembra plkst.12.00,** pēc šī termiņa saņemtie pieteikumi netiek vērtēti.
10. Pieteikums satur šādus dokumentus:
	1. profesionālās darbības aprakstu (CV);
	2. motivācijas vēstuli;
	3. izglītību un darba pieredzi apliecinošu dokumentu kopijas;
	4. pieteikuma anketu.
11. **Pieteikumu izskatīšana, vērtēšanas kritēriji, lēmuma pieņemšana**
12. Vērtēšanas komisija vērtēšanu veic divās kārtās:
	1. pirmajā kārtā pēc pieteikumu iesniegšanas termiņa beigām atlasa tos pieteikumus, kuros ir visi Konkursa nolikumā noteiktie dokumenti (nolikuma 20.punkts), un izvērtē iesniegtos dokumentus saskaņā ar šī nolikuma 16. punktu;
	2. Vērtēšanas komisijas loceklis – personāllietu speciālists telefoniski paziņo otrās kārtas norises laiku un vietu tiem pretendentiem, kuri tiek aicināti uz Konkursa otro kārtu;
	3. otrajā kārtā (pārbaudes tests un intervija).
13. Pirmajā kārtā Vērtēšanas komisija izvērtē visu pretendentu iesniegtos dokumentus un nosaka pretendentu atbilstību pamatprasībām. Vērtēšanas komisijas locekļi Pretendentu pirmās kārtas vērtēšanas anketā (1.pielikums) katram pretendentam piešķir punktus atbilstoši kritērijiem, vērtējot:
	1. motivētu pieteikuma vēstuli;
	2. dzīves gaitas aprakstu (Curriculum Vitae);
	3. augstāko izglītību apliecinošo dokumentu kopijas;
	4. profesionālo kvalifikāciju un citas prasmes apliecinošu dokumentu (ja tādi ir) kopijas;
	5. pieteikuma anketu.
14. Katram pretendentam tiek aizpildīta 1 (viena) pirmās kārtas vērtēšanas anketa. Maksimāli iespējamais punktu skaits pirmajā kārtā – 22 punkti.
15. Ja Vērtēšanas komisija konstatē, ka pretendents neatbilst kādai nolikumā izvirzītajai prasībai, pretendents tiek izslēgts no tālākas dalības Konkursā.
16. Konkursa otrajā kārtā - pārbaudes testā pretendents rakstiski atbild uz 10 (desmit) Vērtēšanas komisijas sagatavotajiem jautājumiem. Atbildes uz katru testa jautājumu komisijas locekļi novērtē 5 punktu sistēmā. Maksimālais punktu skaits – 50 punkti.
17. Konkursa otrajā kārtā - intervijā Vērtēšanas komisija izvērtē pretendenta spēju sniegt kompetentas atbildes uz Vērtēšanas komisijas jautājumiem, saskarsmes spējas, komunikācijas un sadarbības veidošanas prasmes.
	1. pretendenta spēja sniegt kompetentas atbildes uz amata pienākumu pildīšanai atbilstošiem jautājumiem – līdz 12 punktiem (vērtē katrs Vērtēšanas komisijas loceklis intervijas laikā, aizpildot pretendentu otrās kārtas vērtēšanas anketu);
	2. pretendenta saskarsmes spējas, komunikācijas un sadarbības veidošanas prasmes – līdz 6 punktiem (vērtē katrs Vērtēšanas komisijas loceklis intervijas laikā, aizpildot pretendentu otrās kārtas vērtēšanas anketu).
18. Katrs Vērtēšanas komisijas loceklis vērtē katru pretendentu individuāli pēc nolikuma nosacījumiem. Katram Vērtēšanas komisijas loceklim ir tiesības dot individuāli papildus līdz 6 vērtējuma punktiem, rakstiski pamatojot savu vērtējumu. Savu viedokli Vērtēšanas komisijas loceklis intervijas laikā vai tūlīt pēc tam, ieraksta pretendenta izvērtēšanas anketā un apliecina ar parakstu.
19. Maksimāli iespējamais punktu skaits katra vērtētāja anketā otrās kārtas intervijā - 24 punkti. Otrās kārtas intervijas individuālā vērtējuma punkti tiek summēti.
20. Ja pretendenti saņēmuši vienādu novērtējumu, priekšrocības ieņemt amatu ir pretendentam, kurš veicis līdzīga amata pienākumus un pirmajā kārtā ieguvis lielāko punktu skaitu par darba pieredzi.
21. Vērtēšanas komisijas locekļiem ir tiesības uzdot jautājumus pretendentam, kas saistīti ar iepriekšējo darba pieredzi, zināšanām, problēmsituāciju analīzi, inovācijām u.c.
22. Lēmumu par pretendentu atbilstību Būvvaldes jurista amatam pieņem, pamatojoties uz pirmajā kārtā un otrajā kārtā iegūtā individuālā vērtējuma lielāko punktu skaitu.
23. Ja pretendenti saņēmuši vienādu punktu skaitu, Vērtēšanas komisija balso par pretendentiem. Ja balsojums ir vienāds, izšķirošā ir Vērtēšanas komisijas priekšsēdētāja vai Komisijas locekļa, kas pilda priekšsēdētāja pienākumus, balss. Vērtēšanas komisijas priekšsēdētājam vai komisijas loceklim, kas pilda priekšsēdētāja pienākumus, savs lēmums ir jāpamato un tas tiek ierakstīts protokolā.
24. Vērtēšanas komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā, nosūtot informāciju uz elektronisko pasta adresi 5 (piecu) darba dienu laikā pēc lēmuma pieņemšanas. Atbilde par Konkursa rezultātiem tiek sniegta uz Konkursa otro kārtu aicinātajiem pretendentiem. Komisija informē Konkursa uzvarētāju par to, ka komisijas lēmums – ieteikums par konkursa rezultātu tiks iesniegts izpilddirektoram veikt turpmākās darbības, kas saistītas ar darba tiesisko attiecību nodibināšanu.
25. Ar Pretendentu, kurš uzvarējis Konkursā, tiek noslēgts darba līgums uz nenoteiktu laiku, nosakot pārbaudes laiku.
26. Ja izvēlētais pretendents ir atsaucis savu kandidatūru vai atteicies no piedāvājuma slēgt darba līgumu, tad Vērtēšanas komisija izskata nākošā pretendenta ar augstāko punktu skaitu atbilstību darbinieka amata prasībām. Ja pretendents ir atbilstošs, tad tiek ievērota Noteikumu 33.-34.punktos noteiktā kārtība uz šī pretendenta virzīšanu apstiprināšanai amatā.

**IV. Nobeiguma noteikumi**

 36. Būvvaldes jurista amata Konkursa nolikums sagatavots uz 4 (četrām) lappusēm ar 2 pielikumiem;

 1.pielikums “Pretendentu pirmās kārtas vērtēšanas anketa”;

 2.pielikums “Pretendentu otrās kārtas vērtēšanas anketa”.

1. Visi iesniegtie dokumenti paliek Rēzeknes novada pašvaldības rīcībā, tiem tiek piešķirts ierobežotas pieejamības dokumentu statuss.
2. Ziņas par pretendentiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
3. Pretendentu pieteikuma dokumentos norādītie personas dati tiks apstrādāti, lai nodrošinātu šī atlases konkursa norisi atbilstoši normatīvajiem aktiem nodarbinātības jomā. Personas datu apstrādes pārzinis ir Rēzeknes novada pašvaldība.

 **1.pielikums**

Atklātā konkursa nolikumam

uz Būvvaldes jurista amatu pretendenta atlasei

**Pretendentu pirmās kārtas vērtēšanas anketa**

|  |
| --- |
| Pretendents \_\_\_\_\_\_\_\_\_\_\_\_\_\_\_\_\_\_\_\_\_\_ |
| (vārds, uzvārds) |
| Komisijas loceklis \_\_\_\_\_\_\_\_\_\_\_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits pirmajā kārtā - 22

|  |  |
| --- | --- |
|  | **Vērtējums** |
| 1. | **Izglītība** |  |
| 1.1. | otrā līmeņa profesionālā augstākā (piektais profesionālās kvalifikācijas līmenis) vai akadēmiskā augstākā vai tai pielīdzinātā augstākā izglītība | 2 punkti |  |
| 1.2. | maģistra grāds  | 2 punkti |  |
| 2. | Amatam atbilstoša darba pieredze jurista amatā valsts vai pašvaldības institūcijā  |  |
| 2.1. | Pieredze jurista amatā valsts vai pašvaldības institūcijā no 1- 3 gadi | 5 punkti |  |
| 2.2. | Pieredze jurista amatā valsts vai pašvaldības institūcijā no 3- 6 gadi  | 10 punkti |  |
| 2.3. | Papildus izglītība vai cita darba pieredze, kas tieši attiecas uz vakantā amatapienākumu izpildi | maksimālais punktu skaits 3 punkti |  |
| **Kopā** |  |

|  |  |
| --- | --- |
| Vērtēšanas komisijas loceklis: \_\_\_\_\_\_\_\_\_\_\_\_\_\_ |  \_\_\_\_\_\_\_\_ |
| Vārds, uzvārds |  paraksts |
| Datums: \_\_\_\_\_\_\_\_\_\_\_ |  |

 **2.pielikums**

Atklātā konkursa nolikumam

uz Būvvaldes jurista amatu pretendenta atlasei

**Pretendentu otrās kārtas vērtēšanas anketa**

|  |
| --- |
| Pretendents \_\_\_\_\_\_\_\_\_\_\_\_ |
| (vārds, uzvārds) |
| Komisijas loceklis \_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits otrajā kārtā - 24 punkti.

|  |  |
| --- | --- |
|  | **Vērtējums** |
| 1. | Pretendenta spēja sniegt kompetentas atbildes uz amata pienākumu pildīšanai atbilstošiem jautājumiem *(vērtē katrs komisijas loceklis intervijas laikā);* | maksimālais punktu skaits 12 punkti |  |
| 2. | Pretendenta saskarsmes spējas, komunikācijas un sadarbības veidošanas prasmes *(vērtē katrs komisijas loceklis intervijas laikā)* | maksimālais punktu skaits 6 punkti |  |
| 3. | Individuāli piešķirtie punkti | maksimālais punktu skaits 6 punkti |  |
| **Kopā** |  |

Individuāli piešķirto

punktu pamatojums \_\_\_\_\_

|  |  |
| --- | --- |
| Vērtēšanas komisijas loceklis: \_\_\_\_\_\_\_\_\_\_\_\_\_\_ |  |
| Vārds, uzvārds |  paraksts |
| Datums: \_\_\_\_\_\_\_\_\_\_\_ |  |